Πελοπίδας Πινάτσης

Ο Πελοπίδας Πινάτσης (1896 ή 1902-1977) του Επαμεινώνδα, ήταν Έλληνας δημοσιογράφος και πολιτικός. Υπηρέτησε ως βουλευτής Δράμας από το 1956 ως το 1963.

 Βιογραφία 
 Πρώτα χρόνια και σπουδές 
Γεννήθηκε στην Κίο της Μικράς Ασίας το 1896 ή στις 21 Νοεμβρίου 1902. Αποφοίτησε από το Γυμνάσιο της Προύσης. Μεταξύ άλλων ήταν δάσκαλος και του συναδέλφου του βουλευτή Δ. Γρίβα.Εκείνοι που φεύγουν: Πελοπίδας Πινάτσης, εφ. Θάρρος, φύλλο 5ης Απριλίου 1977, σελ. 3.  Αρχικά εργάστηκε ως διευθυντής σε εξατάξια σχολεία πρωτοβάθμιας εκπαίδευσης από το 1923 ως το 1927 (πρώτα στη Σαμοθράκη, έπειτα στη Δράμα) και στη συνέχεια ήταν υπάλληλος στη Μητρόπολη της Δράμας.Ελληνικόν Who's Who, Εκδοτικός Οργανισμός Ελληνικών Who's Who, Αθήνα 1965, σελ. 494 Παράλληλα, αναμίχτηκε ενεργά στους συλλόγους για τους πρόσφυγες και ανέλαβε διοικητικά καθήκοντα σε αυτούς.
 Πολιτική σταδιοδρομία 
Ασχολήθηκε με τη δημοσιογραφία και τον Νοέμβριο του 1951 έγινε αρχισυντάκτης της νέας εφημερίδας "Πρωινός Τύπος" με εκδότη τον Νικόλαο Ι. Καραθάνο.67 Χρόνια «Πρωινός Τύπος» – Ένα σημαντικό ιστορικό αρχείο, Πρωινός Τύπος, 1 Νοεμβρίου 2018, ανακτήθηκε στις 21 Μαΐου 2020. Μετά την αναστολή λειτουργίας της εφημερίδας του συνεργάστηκε με διάφορα έντυπα της συμπρωτεύουσας. Στις εκλογές του 1952 εξελέγη  βουλευτής Δράμας με τον Ελληνικό Συναγερμό και στη συνέχεια αποχώρησε και προσχώρησε στο κόμμα των Φιλελευθέρων στις 10 Ιουνίου 1954. Έπειτα πολιτεύτηκε με την ΕΡΕ. Με την τελευταία εξελέγη ξανά βουλευτής το 1956 και το 1958. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 90 , αρ. 965).

 Τελευταία χρόνια 
Ο Πινάτσης δεν πολιτεύτηκε ξανά μεταδικτατορικά. Πέθανε στις 3 Απριλίου 1977 σε κλινική της Αθήνας, όπου νοσηλευόταν επί πολλές ημέρες. εφ. Μακεδονία, Θάνατος Δραμηνού δημοσιογράφου, φύλλο 5ης Απριλίου 1977,  σελ. 13 (μέσω της Εθνικής Βιβλιοθήκης της Ελλάδας). Κηδεύτηκε στην Αθήνα.

 Παραπομπές 

Κατηγορία:Βουλευτές Δράμας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ